stanford-oval/wikipedia huggingface dataset:
Satamarock

Satamarock (viralliselta nimeltään Himangan Satamarock) on heinäkuun toisena lauantaina järjestettävä musiikkifestivaali Kalajoen Himangalla.
Hausmylly esiintymässä Satamarockissa 2023.
Satamarock järjestettiin ensimmäisen kerran heinäkuussa 2023. Taustahahmoina tapahtumalle toimivat himankalaistaustaiset Jere Rönkkö, Mika Hakkarainen ja Lasse Joensuu. Pääesiintyjinä ensimmäisen vuoden tapahtumassa olivat Uniklubi ja Hausmylly. Tapahtumaan myytiin noin 1300 lippua, järjestäjien yleisötavoitteen ollessa 700-800 myytyä lippua. Satamarock sai laajasti huomiota Keski-Pohjanmaan alueen paikallismedioissa, sekä valtakunnallisesti Tiktokissa, jossa tapahtumaan liittyvillä videoilla oli elokuussa 2023 yli miljoona näyttökertaa.
Heinäkuussa 2024 Satamarock-tapahtuma järjestettiin toista kertaa. Pääesiintyjinä tapahtumassa nähtiin Dingo, Virve Rosti, Freeman & Menneisyyden Vangit, ja HesaÄijä. Tapahtuman yleisömäärä lähes tuplaantui ensimmäisestä vuodesta, ja kokonaismäärä myydyille lipuille oli yli 2200 kappaletta. Tapahtuma oli loppuunmyyty.
Kolmas Satamarock-tapahtuma julkistettiin marraskuussa 2024. Se järjestetään lauantaina 12. heinäkuuta 2025, ja pääesiintyjiksi on ilmoitettu Yö-yhtye, sekä Miljoonasade.
Satamarock järjestetään samana viikonloppuna, kuin perinteikkäät Raumankarin Markkinat, joissa vierailee vuosittain useita satoja ihmisiä Himangan lähikunnista.
Soudal-Quick Step

Soudal-Quick Step (UCI-tallikoodi SOQ) on belgialainen maantiepyöräilyn ammattilaistalli. Tallin johtajana toimii Patrick Lefévère ja urheilutoimenjohtajana Wilfried Peeters apulaisinaan Davide Bramati, Iljo Keisse, Klaas Lodewyck, Tom Steels ja Geert van Bondt. Talli perustettiin vuonna 2003 nimellä Quick Step-Davitamon, Mapei-tallin pohjalta. Joukkueen sponsori Quick Step on laminaattilattioita valmistava yritys. Kaudelle 2012 tallin toiseksi pääsponsoriksi tuli lääkealan yritys Omega Pharma, joka oli aiemmin tukenut toista belgialaista ammattilaisjoukkuetta. Kaudelle 2015 toiseksi nimisponsoriksi vaihtui Omega Pharman tytäryhtiö Etixx.. Kausilla 2017–2018 talli tunnettiin nimellä Quick-Step Floors. Vuosina 2019–2021 pääsponsorina oli ikkunoita valmistava Deceuninck ja tallin nimenä  Deceuninck–Quick-Step. Kaudelle 2023 tallin pääsponsoriksi tuli tiivisteitä valmistava Soudal, joka oli edelliset kahdeksan vuotta sponsoroinut kilpailevaa belgialaista Lotto Soudal huipputallia.
Suurimmat voitot > Yhden päivän kilpailut

Quick Step on menestynyt ennen kaikkea yhden päivän klassikkokilpailuissa. Paolo Bettini voitti maailmancupin vuosina 2003 ja 2004. Lisäksi hän voitti Milano–San Remon, Clásica de San Sebastiánin ja HEW Cyclassicsin 2003, Züri-Metzgeten 2005 sekä Lombardian ympäriajon 2005 ja 2006. Tom Boonen voitti Gent-Wevelgemin 2004 ja 2011, Flanderin ympäriajon 2005, 2006 ja 2012 sekä Pariisi–Roubaix-kilpailun 2005, 2008, 2009 ja 2012. Filippo Pozzato voitti HEW Cyclassicsin 2005 ja Milano–San Remon 2006. Stijn Devolder on voittanut Flanderin ympäriajon 2008 ja 2009. Niki Terpstra voitti Pariisi–Roubaix'n 2014 ja Flanderin ympäriajon 2018, Michał Kwiatkowski Amstel Gold Racen 2015. Philippe Gilbert voitti Flanderin ympäriajon ja Amstel Gold Racen 2017 sekä Pariisi−Roubaix'n 2019. Julian Alaphilippe voitti La Flèche Wallonnen 2018, 2019 ja 2021, Clásica de San Sebastiánin 2018, Strade Bianchen 2019 ja Milano – San Remon 2019, Bob Jungels Liège–Bastogne–Liègen 2018, Elia Viviani EuroEyes Cyclassicsin 2018 ja 2019, Davide Ballerini Omloop Het Nieuwsbladin 2021, Sam Bennett Classic Brugge–De Pannen 2021 sekä Kasper Asgreen Flanderin ymoåriajon ja E3 Saxo Bank Classicin 2021. Remco Evenepoel on voittanut Liège–Bastogne–Liègen 2022 ja 2023 sekä Clásica de San Sebastiánin 2019, 2022 ja 2023.
Suurimmat voitot > Etappikilpailut

Etappikilpailuista Bettini voitti Tirreno–Adriaticon 2004, Allan Davis Tour Down Underin 2009, Zdeněk Štybar Eneco Tourin 2013 ja Niki Terpstra saman kilpailun 2016. João Almeida voitti Puolan ympäriajon 2021. Remco Evenepoel voitti Puolan ympäriajon 2020, Espanjan ympäriajon 2022 ja UAE Tourin 2023. Italian ympäriajon pistekilpailun ovat voittaneet Mark Cavendish 2013, Fernando Gaviria 2017 ja Elia Viviani 2018, Ranskan ympäriajon mäkikirikilpailun Julian Alaphilippe 2018 sekä pistekilpailun Sam Bennett 2020 ja Mark Cavendish 2021. Espanjan ympäriajon pistekilpailun voitti Fabio Jakobsen 2021 ja mäkikirikilpailun Remco Evenepoel 2023.
Joukkueen kokoonpano > 2025

Lähde: UCI
| Joukkueen kokoonpano 2025> Ajaja | Joukkueen kokoonpano 2025> Syntymäaika | Joukkueen kokoonpano 2025> Maa | Joukkueen kokoonpano 2025> Edellinen joukkue |
| --- | --- | --- | --- |
| Ayco Bastiaens | 3. kesäkuuta 1996 |  Belgia | Alpecin-Deceuninck Development Team (2023) |
| Mattia Cattaneo | 25. lokakuuta 1990 |  Italia | Androni Giocattoli-Sidermec (2019) |
| Josef Černý | 11. toukokuuta 1993 |  Tšekki | CCC Team (2020) |
| Pascal Eenkhoorn | 8. helmikuuta 1997 |  Alankomaat | Lotto Dstny (2024) |
| Remco Evenepoel | 25. tammikuuta 2000 |  Belgia | Acrog-Pauwels-Sauzen-Balen BC (2018) |
| Gianmarco Garofoli | 6. lokakuuta 2002 |  Italia | Astana Qazaqstan Team (2024) |
| Gil Gelders | 16. joulukuuta 2002 |  Belgia | Soudal Quick-Step Devo Team (2023) |
| Ethan Hayter | 18. syyskuuta 1998 |  Yhdistynyt kuningaskunta | Ineos Grenadiers (2024) |
| Antoine Huby | 19. tammikuuta 2001 |  Ranska | Vendée U (2023) |
| James Knox | 4. marraskuuta 1995 |  Yhdistynyt kuningaskunta | Team Wiggins (2017) |
| Yves Lampaert | 10. huhtikuuta 1991 |  Belgia | Topsport Vlaanderen-Baloise (2014) |
| Luke Lamperti | 31. joulukuuta 2002 |  Yhdysvallat | Trinity Racing (2023) |
| Mikel Landa | 13. joulukuuta 1989 |  Espanja | Bahrain Victorious (2023) |
| Junior Lecerf | 15. lokakuuta 2002 |  Belgia | Soudal Quick-Step Devo Team (2023) |
| Paul Magnier | 14. huhtikuuta 2004 |  Ranska | Trinity Racing (2023) |
| Tim Merlier | 30. lokakuuta 1992 |  Belgia | Alpecin-Deceuninck (2022) |
| Valentin Paret-Peintre | 14. tammikuuta 2001 |  Ranska | Decathlon-AG2R La Mondiale (2024) |
| Casper Pedersen | 15. maaliskuuta 1996 |  Tanska | Team DSM (2022) |
| Andrea Raccagni Noviero | 26. tammikuuta 2004 |  Italia | Soudal Quick-Step Devo Team (2024) |
| Pepijn Reinderink | 4. toukokuuta 2002 |  Alankomaat | Soudal Quick-Step Devo Team (2023) |
| Maximilian Schachmann | 9. tammikuuta 1994 |  Saksa | Red Bull-Bora-Hansgrohe (2024) |
| Pieter Serry | 21. marraskuuta 1988 |  Belgia | Topsport Vlaanderen-Mercator (2012) |
| Martin Svrček | 17. helmikuuta 2003 |  Slovakia | Biesse-Carrera (2022) |
| Dries Van Gestel | 30. syyskuuta 1994 |  Belgia | TotalEnergies (2024) |
| Bert Van Lerberghe | 29. syyskuuta 1992 |  Belgia | Cofidis, Solutions Crédits (2019) |
| Ilan Van Wilder | 14. toukokuuta 2000 |  Belgia | Team DSM (2021) |
| Warre Vangheluwe | 23. heinäkuuta 2001 |  Belgia | Soudal Quick-Step Devo Team (2023) |
| Mauri Vansevenant | 1. kesäkuuta 1999 |  Belgia | EFC-L&R-Vulsteke (2019) |
| Louis Vervaeke | 6. lokakuuta 1993 |  Belgia | Alpecin-Fenix (2021) |
| Jordi Warlop | 4. kesäkuuta 1996 |  Belgia | Soudal Quick-Step Devo Team (2023) |

Lähde:  ProCyclingStats
Aiheesta muualla

Tallin verkkosivusto (hollanniksi) (englanniksi)
Kuvia tai muita tiedostoja aiheesta Soudal-Quick Step Wikimedia Commonsissa
| n k UCI WorldTeams – UCI World Tour joukkueet (2023) |
| --- | --- |
Joukkueet (2023):  AG2R Citroën Team  Alpecin–Deceuninck  Arkéa–Samsic  Astana Qazaqstan Team  Bora–Hansgrohe  Cofidis  EF Education–EasyPost  Groupama–FDJ  Ineos Grenadiers  Intermarché–Circus–Wanty  Movistar Team  Soudal–Quick-Step  Team Bahrain Victorious  Team Jayco–AlUla  Team DSM–Firmenich  Team Jumbo–Visma  Lidl–Trek  UAE Team Emirates 
Sarjat:  UCI World Tour 2024  UCI ProSeries (2024)  UCI Africa Tour  UCI America Tour  UCI Asia Tour  UCI Europe Tour  UCI Oceania Tour
Anna Wintour

| Anna Wintour |
| --- | --- |
 Anna Wintour vuonna 2019
Henkilötiedot
Syntynyt: 3. marraskuuta 1949 (ikä 75)
Muotisuunnittelija
 Nimikirjoitus
Anna Wintour (s. 3. marraskuuta 1949) on brittiläis-yhdysvaltalainen toimittaja ja Vogue-lehden päätoimittaja vuodesta 1988 lähtien.
Lauren Weisbergerin avainromaani Paholainen pukeutuu Pradaan (2003) ja sen pohjalta tehty samanniminen elokuva vuodelta 2006 (pääosissa Meryl Streep sekä Anne Hathaway) perustuvat Weisbergerin kokemuksiin työstään Wintourin assistenttina. Vuonna 2009 Anna Wintour oli pääkohteena R. J. Cutlerin dokumenttielokuvassa The September Issue.
Kunnianosoituksia

Presidentin vapaudenmitali (USA, 2025)
Brittiläisen imperiumin ritarikunnan komentaja (Yhdistynyt kuningaskunta, 2017)
Tommi Aalto

Tommi Aalto (oikealla) Seppo Kimasen ja Yoshiko Arain kanssa Nurmeksessa 1988.
Tommi Aalto (s. 1958) on suomalainen alttoviulisti.
Ura

Aalto opiskeli aluksi viulunsoittoa Tuomas Haapasen johdolla, mutta siirtyi 15-vuotiaana alttoviulun pariin ja sai siinä opetusta Veikko Kososelta. Hän jatkoi opintojaan Kölnin musiikki- ja tanssiyliopistossa Rainer Moogin johdolla ja sai sieltä diplomin kolmevuotisten opintojen päätteeksi. Aalto piti debyyttikonserttinsa vuonna 1990. Hän on Radion sinfoniaorkesterin alttoviulisti. Aiemmin hän on soittanut Turun kaupunginorkesterissa ja Suomen Kansallisoopperan orkesterissa sekä kamarimuusikkona muun muassa Suomalaisessa kamariorkesterissa ja Jean Sibelius -kvartetissa.
Aalto levytti Hannu Linnun johtaman Radion sinfoniaorkesterin kanssa Eero Hämeenniemen alttoviulukonserton. Levy, jolla soitetaan alttoviulukonserton ohella saman säveltäjän kolmas sinfonia, julkaistiin Alba Records -levymerkillä vuonna 2006.
Kauriin kääntöpiiri

Kauriin kääntöpiiri
Kauriin kääntöpiiri on leveyspiiri 23° 26′ 21,48″ astetta eteläistä leveyttä, eli sijaitsee maan akselin kaltevuuskulman etäisyydellä päiväntasaajasta. Se on eteläisin kohta, jonne Aurinko voi paistaa kohtisuoraan eli zeniitistä. Tämä tapahtuu kerran vuodessa pohjoisen pallonpuoliskon talvipäivänseisauksen aikaan joulukuussa eli silloin, kun eteläisellä pallonpuoliskolla on kesäpäivänseisaus. Kauriin kääntöpiirin pohjoinen vastine on Kravun kääntöpiiri.
Nimi Kauriin kääntöpiiri johtuu siitä, että antiikin aikana Auringon ollessa kääntöpiiriin nähden zeniitissä se näkyi Maasta katsottuna tähtitaivaalla Kauriin tähdistön suunnassa.
Kauriin kääntöpiirillä sijaitsevat valtiot ja meret

Kauriin kääntöpiiri kulkee seuraavien valtioiden ja merten kautta, lueteltuina päivämäärärajalta alkaen itään päin:
| Koordinaatit | Valtio, alue tai meri | Huomautus |
| --- | --- | --- |
| 23°26′S, 172°30′W | Tyynimeri | Kulkee hieman  Tongaan kuuluvan Minerva Reefsin pohjoispuolitse ja  () Ranskan Polynesiaan kuuluvan Tubuain saaren eteläpuolitse |
| 23°26′S, 70°36′W |  Chile |  |
| 23°26′S, 67°07′W |  Argentiina | provinssit Jujuy, Salta ja Formosa |
| 23°26′S, 61°23′W |  Paraguay |  |
| 23°26′S, 55°38′W |  Brasilia | Osavaltiot Mato Grosso do Sul, Paraná ja São Paulo |
| 23°26′S, 45°2′W | Atlantin valtameri |  |
| 23°26′S, 14°27′E |  Namibia |  |
| 23°26′S, 20°0′E |  Botswana |  |
| 23°26′S, 27°18′E |  Etelä-Afrikka | Limpopon provinssi |
| 23°26′S, 31°33′E |  Mosambik |  |
| 23°26′S, 35°26′E | Intian valtameri | Mosambikin kanaali |
| 23°26′S, 43°45′E |  Madagaskar |  |
| 23°26′S, 47°39′E | Intian valtameri |  |
| 23°26′S, 113°47′E |  Australia | Länsi-Australia, Pohjoisterritorio ja Queensland |
| 23°26′S, 151°3′E | Korallimeri |  |
| 23°26′S, 166°46′E | Tyynimeri |  |
Aiheesta muualla

Wikimedia Commonsissa on kuvia tai muita tiedostoja aiheesta .
Simon Reeven juontama neliosainen televisio-ohjelma Kauriin kääntöpiirillä (engl. Tropic of Capricorn) vuodelta 2007, missä kuljetaan maailman ympäri Kauriin kääntöpiiriä pitkin, kotisivu
Yhden Kiinan politiikka

Yhden Kiinan politiikka on näkemys, jonka mukaan on olemassa vain yksi Kiinan valtio. Tämän näkemyksen mukaan siis ainoastaan joko Kiinan kansantasavallan tai Kiinan tasavallan hallitus tunnustetaan Kiinan lailliseksi hallitukseksi, ja Kiinaan kuuluvat sekä manner-Kiina että Taiwan. Esimerkiksi Euroopan unioni on sitoutunut yhden Kiinan politiikkaan, mutta ylläpitää Taiwanille taloudellisia, kulttuurisia ja teknisiä suhteita ja korostaa, että Taiwanin asemaa ei voi ratkaista ottamatta huomioon taiwanilaisten mielipidettä. Kiinan kansantasavalta vaalii ”yhden Kiinan periaatetta”, jonka mukaan Taiwan on Kiinan kansantasavallan maakunta, jonka tulee yhdistyä Kiinan kansantasavaltaan yksi maa, kaksi järjestelmää -politiikan mukaisesti. Tämä tarkoittaa sosialistisesta talousjärjestelmästä riippumatonta talousjärjestelmää Hongkongin ja Macaon tapaan.
Myös Kiinan tasavalta (Taiwan) ylläpitää virallisesti yhden Kiinan periaatetta. Kuomintangin diktatuurin aikana Tšiang Kai-šekin hallitessa tämä merkitsi sitä, että Kiinan tasavallan olisi pitänyt vallata manner-Kiina takaisin, jolloin valtiollinen yhtenäisyys olisi tavoitettu, ei Kiinan kansantasavallan, vaan Kiinan tasavallan yhteydessä.
Taiwanin demokratisoiduttua Taiwanissa on alkanut elää ajatus, että tavoitellusta yhteydestä manner-Kiinaan luovuttaisiin ja luotaisiin Kiinasta erillinen Taiwanin valtio. Tätä ajatusta Kiinan kansantasavalta vastustaa. Vuonna 2006 Kiinan kansantasavalta hyväksyi lain, jonka mukaan Kiinan kansantasavallasta erkaantunut alue voidaan palauttaa sen yhteyteen myös voimatoimin. Tosin Kiinan kansantasavalta korostaa kuitenkin rauhanomaista yhdistymistä.
Käytännössä yhden Kiinan politiikasta on seurannut se, että Kiinan kansantasavalta ei ylläpidä diplomaattisuhteita valtioiden kanssa, jotka ovat tunnustaneet Kiinan tasavallan ja ylläpitävät siihen diplomaattisia suhteita. Kiinan tasavalta puolestaan on myöntänyt taloudellista apua harvoille kehitysmaille siksi, että nämä ovat tunnustaneet Kiinan kansantasavallan.
Kiinan kansantasavalta myös pitäämilloin? näyttävästi suhteita yllä oppositioon ajautuneen Kuomintangin kanssa järjestämällä vierailuja manner-Kiinaan vastustaakseen Taiwanin liberaalipoliitikkojen hanketta julistaa Taiwan itsenäiseksi. lähde?
Monissa maissa Taiwanin edustus toteutetaan ei-diplomaattisten edustustojen välityksellä. Tämä mahdollistaa kaupallisen yhteydenpidon Taiwaniin, mutta ei aiheuta kaupallis-diplomaattisia vastatoimia Kiinan kansantasavallan osalta, koska ei-diplomaattisen edustautumisen salliminen ei sisällä ajatusta Kiinan tasavallan tunnustamisesta valtioksi.
Postimerkki Koko maa on punainen ilmentää Kiinojen kaksijaon. Postimerkki poistettiin myynnistä välittömästi, koska sen kaivertaja jätti Taiwanin värittämättä punaisella.
Kiinan tasavallasta Taiwaniksi

Vuonna 2007 Kiinan tasavallan presidentti Chen Shui-bian jätti jäsenhakemuksen Yhdistyneiden kansankuntien yleiskokoukselle nimellä Taiwan. YK ei hyväksynyt hakemusta ja vetosi vuoden 1971 päätöslauselmaan, jossa Kiinan tasavalta tunnustettiin Kiinan edustajaksi YK:ssa ja YK sitoutui yhden Kiinan politiikkaan. Aikaisemmin Kiinan tasavalta on pyytänyt jäsenhakemuksensa käsittelyä nimellä Kiinan tasavalta.
Taiwanin hallituksen puolueselvennä on ehdottanut perustuslakia, jossa viittaukset Kiinan tasavaltaan korvataan Taiwanilla.
Haarlan palatsi

Haarlan palatsi
Haarlan palatsi on liikemies Rafael Haarlan itselleen 1923 rakennuttama kaksikerroksinen asuintalo Suomessa. Rakennus sijaitsee aivan Tampereen keskustassa Hatanpään valtatiellä.
Rakentaminen

Palatsin suunnittelivat professori Jussi Paatela ja Toivo Paatela, ja se rakennettiin Kurun punaruskeasta graniitista. Tyyliltään rakennus edustaa 1920-luvun uusklassismia. Rakennustyöt alkoivat elokuussa 1923 ja rakennus valmistui jouluksi 1924. Rafael Haarla asui rakennuksessa vuodesta 1924 kuolemaansa 1938 saakka. Haarlan palatsi oli Tampereen kaupungin omistuksessa vuodesta 1972 vuoteen 2013, kunnes se myytiin kiinteistösijoitusyhtiölle 1,6 miljoonalla eurolla.
Arkkitehtuuri

Rakennuksen pääsisäänkäynnin portaikkoa vartioi kaksi Väinö Richard Rautalinin graniitista veistämää ilvestä. Rautalin teki myös rakennuksen päädyssä olevan korkokuvan ja alakerroksen aulan seinässä olevan Aatamia ja Eevaa esittävä korkokuvan. Palatsin julkisivua hallitsee kreikkalaisen temppelin muotoinen päätykolmio ja doorilainen tai sen muunnelma toskanalainen pylväikkö. Sisätilat jakautuvat julkiseen ja yksityiseen puoleen. Alakerrassa olivat edustustilat ja kirjasto, ja yläkerrassa makuu- ja vierashuoneet, sekä Hatanpään valtatielle avautuva parveke. Palatsin takana on muurien ympäröimä piha autotalleineen ja puutarhoineen. Alakerrassa on myös omalla sisäänkäynnillä varustetut Haarlan autonkuljettajan ja talonmiehen asunnot.
Myöhempi käyttö

1970-luvun alussa palatsi oli vaarassa joutua puretuksi. Arkkitehdit Otto-Iivari Meurman ja Erkki Helamaa, sekä Tampere-seura vastustivat purkuhanketta. 1972 kaupunginvaltuusto lunasti rakennuksen kaupungille, ja sen tiloihin muutti Tampereen yliopiston kansanperinteen laitos, joka oli talossa vuokralaisena vuoteen 2004 saakka. Tiloja vuokrattiin välillä musiikkiesityksille, kuten kantele- ja kamarimusiikille. 2005 palatsi vuokrattiin edelleen yksityiselle, joka teki talossa mittavan remontin. Vuonna 2013 rakennus myytiin kiinteistösijoitusyhtiö D-kulmalle. Vuonna 2015 rakennuksessa aloitettiin ikkunaremontti.
Aiheesta muualla

Haarlan palatsi vastavalmistuneena, Suomen Kuvalehti, 17.01.1925, nro 3, s. 7, Kansalliskirjaston digitaaliset aineistot
Aalto-yliopiston perustieteiden korkeakoulu

| Aalto-yliopiston perustieteiden korkeakoulu |
| --- | --- |
  
Perustettu:  2011
Tyyppi:  Julkinen
Dekaani:  Jouko Lampinen
Henkilökunta:  1 100
Opiskelijoita:  2 900
Jatko-opiskelijoita:  1 000
Sijainti:  Espoo,  Suomi
Kampus:  Otaniemi
Sivusto:  http://sci.aalto.fi/
Aalto-yliopiston perustieteiden korkeakoulu (Aalto SCI; ruots. Aalto-universitetets högskola för teknikvetenskaper, engl. Aalto University School of Science) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan. Perustieteiden korkeakoulu on suurin Aalto-yliopiston kuudesta korkeakoulusta ja sen toiminta painottuu vahvasti korkeatasoiseen ja vaikuttavaan tutkimukseen. Tutkimuksen korkeasta laadusta kertoo korkeakoulun useat Suomen Akatemian valitsemat huippuyksiköt ja akatemiaprofessorit. Suomalaisen kilpaillun tutkimusrahoituksen lisäksi korkeakoulun tutkijat ovat saaneet huomattavan paljon rahoitusta Euroopan tutkimusneuvostolta (ERC). Perustieteiden korkeakoulussa voi opiskella tietotekniikan, tuotantotalouden, teknillisen fysiikan ja matematiikan ja informaatioverkostojen koulutusohjelmissa. Erkki Oja on korkeakoulun siteeratuin tutkija; hänellä on 70 154 sitaattia (5.1.2025).
Opetus ja tutkimus

Perustieteiden korkeakoulussa opiskeluun on monipuoliset valinnanmahdollisuudet informaatioverkostoista teknilliseen fysiikkaan. Tarjolla on viisi suomenkielistä kandidaattiohjelman hakukohdetta, kaksi englanninkielistä kandidaattiohjelman hakukohdetta sekä 17 englanninkielistä DI-ohjelmaa, joista viisi sisältää mahdollisuuden suorittaa kaksoistutkinto ulkomaisen partneriyliopiston kanssa. Yli 40 prosenttia Aalto-yliopiston tohtoreista valmistuu Perustieteiden korkeakoulusta, jonka tohtorikoulutusohjelma sisältää kaikkiaan 9 koulutusaluetta.. Vuonna 2013 korkeakoulusta valmistui 241 diplomi-insinööriä ja 91 tohtoria. Perustieteiden korkeakoulu vastaa Aalto-yliopiston yhteisestä perusopetuksesta matematiikassa, fysiikassa, tietotekniikassa ja tuotantotaloudessa.
Perustieteiden korkeakoulun laaja-alainen tutkimus painottuu laskentaan ja mallinnukseen, materiaalifysiikkaan, energiatieteisiin, ohjelmisto- ja mediatekniikkaan, tekniikkaan perustuvaan liiketalouteen ja yrittäjyyteen, aivotutkimukseen ja kuvantamistekniikkaan. Korkeakoulun tutkimus tehdään laitoksilla ja niiden tutkimusryhmissä. Perustieteiden korkeakoulu kehittää ja ylläpitää neljää tärkeää, yhteisessä käytössä olevaa tutkimusympäristöä. Näistä Nanomikroskopiakeskus, (NMC) ja Kryo-halli ovat saaneet kansallisen infrastruktuurin aseman. Aivo- ja neurotieteiden tutkimusympäristöt ovat AMI-keskus sekä MEG-laboratorio. Korkeatasoinen Science-IT-verkosto vastaa tietojenkäsittely-ympäristön kehittämisestä laskennallisen tieteen tarpeisiin.
Strategiset aloitteet

Korkeakoulu käynnisti vuoden 2012 alussa neljä strategista aloitetta: Aalto Science Institute (AScI), Aalto University Energy Science Initiative (ESCI), Aalto Ventures Program (AVP) ja Aalto Brain Centre (ABC), joiden tavoitteena on edistää monitieteisyyttä ja kansainvälistymistä Aalto-yliopistossa.
Vuonna 2015 perustettiin Centre for Quantum Engineering (CQE), jonka tarkoitus on edistää kvanttitiedettä.
Laitokset ja muut yksiköt > Laitokset

Perustieteiden korkeakoulussa toimii viisi laitosta:
Neurotieteen ja lääketieteellisen tekniikan laitos (aiemmin Lääketieteellisen tekniikan ja laskennallisen tieteen laitos)
Laitoksen siteeratuin tutkija on Riitta Hari, jolla on 62 868 sitaattia (5.1.2025).
Matematiikan ja systeemianalyysin laitos
Laitoksen siteeratuin tutkija on Risto Lahdelma, jolla on 11 466 sitaattia (2.1.2024).
Teknillisen fysiikan laitos
Laitoksen siteeratuin tutkija on Olli Ikkala, jolla 29 524 sitaattia (5.1.2024).
Tietotekniikan laitos
Laitoksen siteeratuin tutkija on Erkki Oja, jolla 70 154 sitaattia (2.1.2025).
Tuotantotalouden laitos
Laitoksen siteeratuin tutkija on Jan Hölmström, jolla 14 743 sitaattia (2.1.2025).
Laitokset ja muut yksiköt > Muut yksiköt

O.V. Lounasmaa -laboratorio
Tietotekniikan tutkimuslaitos HIIT
EIT ICT Labs
Aiheesta muualla

Aalto-yliopiston perustieteiden korkeakoulun kotisivut
Flamin’ Groovies

| Flamin’ Groovies |
| --- | --- |

Tiedot
Toiminnassa:  1965–1992, 2004, 2008, 2013–
Tyylilaji:  Pub rock, rockabilly, power pop, protopunk, blues rock
Kotipaikka:   San Francisco, Kalifornia, Yhdysvallat
Laulukieli:  englanti
Jäsenet:  Cyril Jordan Chris Wilson George Alexander Victor Penalosa
Entiset jäsenet:  Mike Wilhelm Roy Loney  Tim Lynch Ron Greco Danny Mihm James Ferrell Dave Wright Paul Zahl Jack Johnson Mark Dunwoody Terry Rae Michael Stone Larry Lea Brad Bufkin
Levy-yhtiö:  Epic Records   Kama Sutra Records   Sire Records  
Infobox OKVirheellinen NIMI-arvo: 
Flamin' Groovies on yhdysvaltalainen rockyhtye, jonka suosio oli huipussaan 1960- ja 1970-luvuilla. Yhtyeen perustivat Ron Greco, Cyril Jordan ja Roy Loney San Franciscossa vuonna 1965. Yhtyeen tunnetuimpia kappaleita on ”Shake Some Action”. Yhtyettä on kuvailtu punk rockin edelläkävijöiksi, ja heillä on myös suuri vaikutus power popin kehitykseen.
Yhtyeen albumi Teenage Head (1971) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Diskografia

| --- | --- |
 Albumit Supersnazz (1969)  Flamingo (1970)  Teenage Head (1971)  Shake Some Action (1976)  Flamin' Groovies Now (1978)  Jumpin' in the Night (1979)  One Night Stand (1987)  Rock Juice (1993)  Fantastic Plastic (2017) Livealbumit Slow Death, Live!  Bucketful of Brains  Flamin' Groovies '68  Flamin' Groovies '70  68/70  Rockin' at the Roundhouse (1993)  Step Up (AIM, 1991)  The Flamin' Groovies In Person (2006) :  EP:t Sneakers (1968)  Grease (1973)  More Grease (1974)  The Gold Star Tapes (1984)  Rockfield Sessions (1989)  I'll Have a... Bucket of Brains (1972) Kokoelmat Still Shakin' (1976)  Super Grease (1984)  Groove In (1986)  Groovies' Greatest Grooves (1989)  California Born and Bred (1995)  Supersneakers (1996)  Yesterday's Numbers (1998)  Grease: The Complete Skydog Singles Collection (1998)  Slow Death (2002)  Bust Out at Full Speed: The Sire Years (2006)  At Full Speed... The Complete Sire Recordings (2006)  This Band Is Red Hot (2008) 
Käännös suomeksi
Sanherib

Sanherib sotavaunissaan Babylonian sodan aikana.
Sanherib (Akkadiksi: Sîn-ahhī-erība 𒀭𒌍𒉽𒎌𒋢 ), oli Assyrian kuningas arviolta vuosina 704–681 eaa. 
Sargon II antoi pojalleen nimeksi Sin-ahhi-eriba, koska hänen sukunsa oli kuun jumalan palvojia. Sin on kuun jumalan nimi.